OpenLLM-France/wikimedia huggingface dataset:
# Diseinu parametriko

Diseinu parametrikoa algoritmo eskema batean oinarritutako diseinu prozesu bat da. Diseinu honen bidez parametro eta arau jakin batzuk ezartzen dira, horrela diseinuaren beharrak eta diseinu bukatuaren beharren baldintzak jartzen dira.
Diseinu parametrikoa diseinuaren paradigma da; elementuen arteko erlazioa, geometria eta egitura konplexuen diseinua manipulatzeko eta komunikatzeko erabiltzen da. "Parametriko" terminoa matematikatik eratorria da eta ekuazio edo sistema baten azken emaitza aldatu edo aldatzen uzten duten ekuazio edo sistema da.
Ereduarekin elkar eragiten duten aldagaiak, besteak beste, honako hauek dira: haizea, ekaitza, elurtea, euria, karga sismikoak, baita kulturarekin lotutako faktoreak ere (adibidez, forma jakin batzuen erabilera) eta egiturari emandako erabilera.

## Erreferentziak

* ↑ Jabi, Wassim. (2013). Parametric Design for Architecture. Laurence King ISBN 9781780673141..
* ↑ Woodbury, Robert. (2010). Elements of Parametric Design. Routledge ISBN 0415779871..
* ↑ Parametric Design: a Brief History. .
* ↑ woodbury. Parametric Modeling as a Design Representation in Architecture: a process account. .

## Kanpo estekak

* Grasshopper 3D
* Designplaygrounds
* Datuak: Q18386598
# Disenchantment (telesaila)

Disenchantment (euskaraz: «Desengainua») Matt Groeningek Netflixentzat sortutako helduentzako fantasia estatubatuarreko animaziozko komedia da. Seriea Groening-en streaming zerbitzu batean soilik agertzen den lehen ekoizpena da; lehenago The Simpsons eta Futurama sortu zituen Fox Broadcasting Company enpresarentzat. Dreamland Erdi Aroko fantasia erreinuan kokatuta, serieak Bean, printzesa errebelde eta alkoholiko baten istorioa jarraitzen du, bere Elfo iratxo laguntzaile inozoa eta Luci "deabru pertsonala" suntsitzailea. Desengainuak Abbi Jacobson, Eric Andre, Nat Faxon, John DiMaggio, Tress MacNeille, Matt Berry, David Herman, Maurice LaMarche, Lucy Montgomery eta Billy Westen ahotsak ditu protagonista.
Lehen hamar atalak 2018ko abuztuaren 17an kaleratu ziren, eta hurrengo hamarrak 2019ko irailaren 20an. 2018ko urrian, Netflix-ek seriea berritu zuen 20 atal gehiagorekin. Horietako lehen hamar hamarrak 2021eko urtarrilaren 15ean kaleratu ziren.

## Ahots aktore eta pertsonaiak

* Abbi Jacobson Bean, Dreamlandeko printzesa nerabea. Bere izen osoa Princess Tiabeanie Mariabeanie de la Rochambeaux Grunkwitz da. Edatea gustatzen zaio. Bisexual edo pansexual izan daiteke.
* Eric Andre Luci bezala, Beanen deabru pertsonala. Eta Pendergast bezala, Zøg erregearen zaldunen burua.
* Nat Faxon Elfo gisa, Elfwoodeko 18 urteko iratxo bat. Baikorra da eta gozokiak gustuko ditu.
* John DiMaggio Zøg erregea, Beanen aita eta Grunkwitzeko Errege Etxeko Dreamland-eko agintaria.
* Tress MacNeille Oona erregina gisa, Zøg erregearen bigarren emazte ohia eta Beanen amaordea. Dankmireren izaki anfibio bat da, familiarekin ezkondu zen erresumen arteko aliantzaren barruan.
* Bonnie Prince Derek, Zøg eta Oonaren seme hibridoa eta Beanen anaiordea.
* Matt Berry Merkimer printzea da, Bentwoodeko erresumakoa, Bean-ekin ezkontzeko prest dagoena, baina txerri bihurtua.
* Maurice LaMarche Odval, Dreamlandeko hiru begietako lehen ministroa.
* Sharon Horgan Dagmar erregina gisa, Beanen ama eta Zøg erregearen lehen emaztea.

### Denboraldia 1
#### zatia 1

1. "Printzesa bat, iratxo bat eta deabru bat tabernara oinez"
2. "Txerriak nori begiratzen dion"
3. "Iluntasunaren printzesa"
4. "Castle Party Massacre"
5. "Azkarrago, printzesa! Hil! Hil!"
6. "Padura eta inguruabarrak"
7. "Maitasunaren samurtasuna"
8. "Hilezkortasunaren mugak"
9. "Zeure Elfoari Egia"
10. "Dreamland erortzen"

#### 2. zatia

1. "Desamortizatzailea"
2. "Infernurako eskailera"
3. "Oso gauza"
4. "Bihotz bakartia ehiztaria da"
5. "Gure gorputzak, gure iratxoak"
6. "Ametsen Landa"
7. "maitasunaren besarkada lohia"
8. "Bere idazketan"
9. "Printzesa elektrikoa"
10. "Tiabeanie erortzen da"

### Denboraldia 2
#### Zatia 1

1. "Lurrazpiko Homesick Blues"
2. "Zu zara Babarruna"
3. "Beanie Get Your Gun"
4. "Steamland isilpekoa"
5. "Friki!"
6. "Azken zipriztina"
7. "Ilargi txarra"
8. "Aizu, txerri gastatzailea"
9. "Zøg erregearen zoramena"
10. "Babarruna erortzen da"

## Kanpo estekak

* Datuak: Q33393380
* Multimedia: Disenchantment / Q33393380
# Disentis/Mustér

Disentis/Mustér (alemanez: Disentis; erretorromanieraz: Mustér) Suitzako udalerria da. Grisonia kantonamenduan dago, Surselva Region $^{(en)}$ barrutian. 2014an 2,077 biztanle zituen 90,98 kilometro koadrotan banatuta.

## Mugakideak

Honako udalerri hauekin egiten du muga:
Glarus Süd Medel (Lucmagn) Silenen Sumvitg Tujetsch

## Klima

Datu klimatikoak (Disentis/Sedrun (1981-2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 2.3 | 3.1 | 6.8 | 10.4 | 15.3 | 18.9 | 21.4 | 20.5 | 16.7 | 12.9 | 6.2 | 2.9 | 11.5 |
| Batez besteko tenperatura (ºC) | -1.4 | -1.1 | 2.0 | 5.4 | 10.0 | 13.2 | 15.5 | 14.9 | 11.6 | 8.0 | 2.4 | -0.5 | 6.7 |
| Batez besteko tenperatura minimoa (°C) | -4.6 | -4.6 | -1.8 | 1.3 | 5.6 | 8.3 | 10.6 | 10.5 | 7.5 | 4.4 | -0.6 | -3.5 | 2.8 |
| Pilatutako prezipitazioa (mm) | 68 | 58 | 68 | 84 | 115 | 106 | 112 | 121 | 114 | 88 | 99 | 66 | 1101 |
| Prezipitazio egunak (≥ 1.0 mm) | 8.4 | 7.8 | 9.3 | 8.9 | 11.8 | 11.9 | 11.4 | 12.5 | 9.5 | 8.8 | 9.4 | 9.0 | 118.7 |
| Elur egunak (≥ 1.0 cm) | 10.2 | 9.6 | 8.2 | 5.4 | 1.1 | 0.2 | 0 | 0 | 0.1 | 1.3 | 6.9 | 9.1 | 52.1 |
| Eguzki orduak | 87 | 98 | 131 | 130 | 143 | 167 | 195 | 181 | 154 | 120 | 79 | 73 | 1557 |
| Hezetasuna (%) | 68 | 67 | 67 | 66 | 67 | 69 | 69 | 72 | 73 | 71 | 73 | 71 | 69 |
| Iturria: MeteoSwiss ||||||||||||||

## Erreferentziak

* ↑ MeteoSwiss. Climate Norm Value Tables. .

## Kanpo estekak

* Datuak: Q68347
* Multimedia: Disentis/Mustér / Q68347
# Disfagia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Disfagia elikagaiak (solidoak zein likidoak) edota listua irensteko zailtasunari deritzo.

## Kanpo estekak

* Datuak: Q623289
* Multimedia: Dysphagia / Q623289
# Disekzio

Disekzioa animalia edo landare bat ireki eta haren barruko atalak aztertzea da. Animalia bizirik dagoenean, bibisekzioa esaten zaio.

## Kanpo estekak

* Datuak: Q116646
* Multimedia: Dissection / Q116646
# Disenteria

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Disenteria gaixotasun infekziosoa da, odoldun beherakoa izanda ezaugarri nagusia. Epidemia moduan agertzen da askotan, gaur egun herrialde pobreetan batez ere. Bereziki arriskutsua da umeengan.

## Eragileak

* Shigella dysenteriae: Bakteria gram-negatiboa.
* Entamoeba histolytica: protozoo anaerobikoa (parasitoa).

## Sintoma klinikoak

* Sukarra.
* Beherakoa (odolduna).
* Goitikak.
* Tripako mina.
* Ahuldadea.

## Diagnostikoa

* Miaketa fisikoa.
* Koprokultiboa.

## Tratamendua

* Shigella: Norfloxacin, Ampicillin eta Co-trimoxazole (*).
* Entamoeba: Metronidazole.
(*) Ingelesezko izenak.

## Kanpo estekak

* OME-ren webguneko erreferentzia
* Datuak: Q129279
* Multimedia: Dysentery / Q129279
# Dan Carter

Daniel William Carter (Leeston, Canterbury, 1982ko martxoaren 5a) zeelandaberritar errugbilari ohia da, zabaltzaile eta lehen erdiko postuetan aritzen zena. Hiru aldiz hautatu zuten World Rugbyren urteko jokalari onena: 2005, 2012 eta 2015ean, eta historiako zabaltzailerik hoberena izan da aditu askoren iritziz. 2016an, Zeelanda Berriko Meritu Ordena jaso zuen.
Lau aldiz irabazi zuen Super Rugby txapelketa Crusaders taldearekin. Zeelanda Berriko selekzioarekin, berriz, 112 partida jokatu zituen 2003–2015 bitartean, eta 1.598 puntu lortu, inoizko markarik handiena; bederatzi aldiz irabazi zuen The Rugby Championship, eta bitan Munduko Errugbi Txapelketa, 2011n eta 2015ean.

## Palmaresa
### Canterbury

* NPC/Air New Zealand Cup Champion
** irabazlea: 2001, 2004, 2008, 2009, 2010

### Crusaders

* Super Rugby
** irabazlea: 2002, 2005, 2006, 2008

### Perpignan

* Frantziako errugbi txapelketa
** irabazlea: 2009

### Racing Metro

* Frantziako errugbi txapelketa
** irabazlea: 2016
* Europako Errugbi Txapeldunen Kopa
** finalista: 2016, 2018

### Kobelco Steelers

* Japoniako Errugbi Liga: 2019

### Zeelanda Berriko selekzioa

* Tri Nations/The Rugby Championship
** irabazlea: 2003, 2005, 2006, 2007, 2008, 2010, 2012, 2013 eta 2014
* Munduko Errugbi Txapelketa
** irabazlea: 2011 eta 2015

## Erreferentziak

* 1 2 Dan Carter wins World Rugby player of the year award. stuff.co.nz (Noiz kontsultatua: 2018-3-15).
* ↑ Dan Carter. en.espn.co.uk (Noiz kontsultatua: 2018-3-15).
* ↑ New Year Honours List 2016. dpmc.govt.nz (Noiz kontsultatua: 2018-3-15).
* 1 2 Etxeberria, Julen. Kondaira, are handiagoa. berria.eus (Noiz kontsultatua: 2018-3-15).
* ↑ Dan Carter. testrugby.com (Noiz kontsultatua: 2018-3-15).
* ↑ Rugby union: Perpignan's Dan Carter out for the season thanks to achilles tendon injury. theguardian.com (Noiz kontsultatua: 2018-3-15).
* ↑ Awesome All Blacks make history. en.espn.co.uk.

## Kanpo estekak

* (Ingelesez) Webgune ofiziala, dancarter.com
* (Ingelesez) Dan Carter, stats.allblacks.com
* (Ingelesez) Dan Carter, ESPN webgunea, en.espn.co.uk
* Datuak: Q726199
* Multimedia: Dan Carter / Q726199
# Dan Brown

Dan Brown (Exeter, New Hampshire, 1964ko ekainaren 22a) estatubatuar idazle bat da, 2003an The Da Vinci Code eleberria idazteagatik famatua. Bere eleberrietan askotan kriptografia, ikurrak, kodigoak eta azpijokoak lantzen ditu. Guztira 40 hizkuntzetara baino gehiago itzuliak izan dira eta 2009rako 80 milioi ale salduak zituen. Horietatik bi, The Da Vinci Code eta Angels & Demons, film bilakatu dituzte.

## Lanak
### Umorezko saiakerak

* 187 Men to Avoid: A Survival Guide for the Romantically Frustrated Woman, 1995
* The Bald Book, 1998

### Eleberriak

* Digital Fortress, 1998
* Angels & Demons, 2000
* Deception Point, 2001
* The Da Vinci Code, 2003
* The Lost Symbol, 2009

### Filmak

* The Da Vinci Code, 2006
* Angels & Demons, 2009
* Datuak: Q7345
* Multimedia: Dan Brown / Q7345
# Dan Biggar

Daniel Biggar (Morriston, Swansea, 1989ko urriaren 16a) galestar errugbilaria da, zabaltzaile postuan aritzen dena. Ospreys Rugbyn eta Northampton Saintsen jokatu ondoren, RC Toulonek kontratatu zuen 2022an. Galesko selekzioko jokalaria izan zen 2008-2023 bitartean. 2017an eta 2021ean hautatua izan zen British and Irish Lionsekin aritzeko. 2015ean, BBC Wales Sports Personality saria jaso zuen.

## Ibilbidea

* Ospreys Rugby: 2007-2018
* Northampton Saints: 2018-2022
* RC Toulon: 2022-

## Palmaresa
### Ospreys

* Anglo-Galestar Kopa
** irabazlea: 2008
* United Rugby Championship
** irabazlea: 2010, 2012

### Northampton Saints

* Premiership Rugby Cup
** irabazlea: 2018, 2019

### RC Toulon

* European Challenge Cup
** irabazlea: 2023

### Galesko selekzioa

* 112 partida 2008–2023 bitartean.
* 631 tanto: 8 entsegu, 102 transformazio, 120 zigor-kolpe, 9 drop.
* Sei Nazioen Txapelketa
** irabazlea: 2019, 2021
** Grand Slam: 2019
** Koroa hirukoitza: 2019, 2021

## Erreferentziak

* ↑ Report: Dan Biggar’s his next club after leaving Northampton Saints with immediate effect. ruck.co.uk (Noiz kontsultatua: 2022-11-4).
* ↑ BBC Wales Sports Personality 2015: Dan Biggar wins top award. bbc.com (Noiz kontsultatua: 2022-3-14).

## Kanpo estekak

* Datuak: Q1158997
* Multimedia: Dan Biggar / Q1158997
# Dan Cole

Daniel Richard Cole (Leicester, 1987ko maiatzaren 9a) ingeles errugbilaria da, eskuineko harroin postuan aritzen dena. Ibilbide profesional gehiena Premiership Rugbyko Leicester Tigers taldean egin du. 2010eko otsailaren 6an egin zuen debuta Ingalaterrako selekzioarekin, Twickenhamen, Galesen aurka.

## Ibilbidea

* Leicester Tigers: 2007–
** Bedford Blues (utzita): 2006–2008
** Nottingham RFC (utzita): 2008–2009

## Palmaresa
### Leicester Tigers

* Ingalaterrako errugbi txapelketa
** irabazlea: 2009, 2010, 2013 eta 2022
** finalista: 2011 eta 2012
* Anglo-Galestar Kopa
** irabazlea: 2007
** finalista: 2008
* European Challenge Cup
** finalista: 2021

### Ingalaterrako selekzioa

* Sei Nazioen Txapelketa
** irabazlea: 2011, 2016, 2017
** Grand Slam: 2016
** Triple Crown: 2014, 2016
* Munduko Errugbi Kopa
** finalista: 2019
** hirugarrena: 2023

## Erreferentziak

* ↑ Dan Cole. en.espn.co.uk (Noiz kontsultatua: 2024-3-20).

## Kanpo estekak

* Datuak: Q635864
* Multimedia: Dan Cole / Q635864
# Dan Davin

Daniel Marcus Davin (Invercargill, 1913ko irailaren 1a - Oxford, 1990eko irailaren 28a) zeelandaberritar idazlea izan zen.
Zeelanda Berriko hegoaldean jaio zen, irlandar familia katoliko batean, eta eskola katolikoetan hezi zen. Otagoko Unibertsitateko beka bat lortu zuen eta ingelesa eta latina ikasi zituen. Oxfordeko Unibertsitatean ere ikasi zuen.
Bigarren Mundu Gerran parte hartu zuen armada britainiarretan eta zeelandaberritarretan. Ekialde Ertainean inteligentzia zerbitzuetako ofiziala izan zen, Greziatik ihes egin eta Kretan zauritu zuten. Gerra ostean Clarendon Pressen eta Oxford University Pressen lan egin zuen.
Zeelanda Berriko gerrari, gerraosteko tentsioei, erbesteari eta itzulerari buruz idatzi zuen. Bere lehen eleberrietan, pertsonaia katolikoei buruz ere idatzi zuen, gehiengo protestantea zuen Zeelanda Berrian biziz.

## Lanak
### Eleberriak eta ipuinak

* Cliffs of Fall (1945)
* For the Rest of Our Lives (1947)
* The Gorse Blooms Pale (1947, ipuinak)
* Roads from Home (1949)
* The Sullen Bell (1956)
* No Remittance (1959)
* Not Here, Not Now (1970)
* Brides of Price (1972)
* Breathing Spaces (1975, ipuinak)

### Ez-fikziozkoak

* Introduction to English Literature (1947, John Mulganekin)
* Crete (1953) The Official New Zealand War History
* Closing Times, his literary memoirs (1975, Oxford University Press)

### Argitaratzailea

* Short Stories from the Second World War (1982)
* Katherine Mansfield - Selected Stories (1953, Oxford University Press)

## Kanpo estekak

* Datuak: Q5213355
* Multimedia: Dan Davin / Q5213355
# Dan Barry

Daniel Barry (1923ko uztailaren 11 – 1997ko urtarrilaren 25a) komikigile estatubatuarra izan zen. Leonard Starr, Stan Drake eta bere anaia Sy Barryrekin batera, "New York Slick" estilo berezia definitzen eta horren adibideak ematen lagundu zuen. Estilo horrek arreta handia jartzen die lerroei, eta testuren mugaketa argia egiten du. Komiki estatubatuarrak menderatu zituen Jack Kirbyren estiloak arreta orokorra bereganatu zuen arte. Dan Barryren anaia, Sy Barry, The Phantomen marrazkilaria izan zen.

## Biografia

1947-48tik Tarzanen prensta-komikia marraztu zuen eta 1951n Flash Gordonena berpiztu zuen. Hainbat alditan, Harry Harrison eta Julian May zientzia-fikziozko idazleekin batera ondu zituen telesail honetako gidoiak. Pertsonaia zientifikoago egiten lagundu zuen, eta ez hain barrokoa, garapen zientifiko-teknologikoaren ondorio. Beste artista batzuek ere lagundu zioten, hala nola Bob Fujitanik, Fred Kidak eta Frank Frazettak.
Mac Raboy 1967an hil zenean, Barryk ere bere gain hartu zuen Flash Gordonen igandetako tiren ardura. 1990ean, erabat utzi zuen Flash Gordon marrazteari.
Bere azken lanak Dark Horse Comicsentzat izan ziren, Indiana Jones eta Predatoren komiki-liburuak marraztuz.

## Erreferentziak

* ↑ Tubau, Iván en Curso de dibujante de historietas, CEAC, Barcelona, 1975, vol. 6, p. 27.

## Kanpo estekak

* Datuak: Q139900
* Multimedia: Dan Barry / Q139900
# Dan Calichman

Daniel Jacob "Dan" Calichman (New York, 1968ko otsailaren 21a - ) Ameriketako Estatu Batuetako futbolari ohi eta entrenatzailea da.

## Selekzio nazionala

Ameriketako Estatu Batuetako selekzioarekin :
| Urtea | Partida | Gol |
| 1997 | 2 | 0 |
| Guztira | 2 | 0 |

## Kanpo loturak

* National Football Teams
* (Japonieraz) J.League Data Site
* Datuak: Q247543
# Dan Bricklin

Daniel Singer "Dan" Bricklin (Filadelfia, AEB, 1951ko uztailaren 16a -) estatubatuar informatikaria da.

## Biografia

1978an, kalkulu-orri konplexuak egiteko VisiCalc programa asmatu zuen. Programa horrek sekulako arrakasta izan zuen, besteak beste, Apple ordenagailuetan erabiltzeko prestatuta zegoelako. Digital Equipment Corporation enpresan lan egin du, eta Lotus etxearen aholkularia ere izan da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q92624
* Multimedia: Dan Bricklin / Q92624
# Dan Castellaneta

Daniel Louis "Dan" Castellaneta (Oak Park, 1957ko urriaren 29a) Estatu Batuetako ahots-aktore eta umorista da. The Simpsons telesailean Homer Simpsonen ahotsa egiteagatik ospetsua da, baina Abraham "Grampa" Simpson, Barney Gumble, Krusty Pailazoa, Willie McDougal insititutuko mantenimenduko eskoziar langilea, Quimby alkatea eta Hans Moleman pertsonaienak ere egiten ditu.
* Datuak: Q44442
* Multimedia: Dan Castellaneta / Q44442
# Dan Breen

Daniel Breen (Grange, Donohill, Tipperary konderria, 1894ko abuztuaren 11 - Kilcroney Etxea, Wickow konderria, 1869ko abenduaren 27a), irlandar errepublikar bat izan zen. Irlandaren Independentziako Gerra eta Irlandako Gerra Zibilan IRAko kide nabarmena izan zen. Garai haietan Sinn Féin alderdiko politikaria izan zen eta bere bizitzako azken urteetan Fianna Fáil alderdiko ere bai.
Irlandan ezaguna bada, Irlandako Gerra Zibilaren hasieratzat jotzen den Soloheadbegeko segadan parte hartzeagatik da.
* Datuak: Q3778361
* Multimedia: Dan Breen / Q3778361
# Donato Larretxea

Donato Larretxea Lizardi (Arantza, Bortziriak, 1960ko apirilaren 24a) nafar aizkolaria da, XX. mendeko handienetakoa. Almandozen bizi eta gero, Berara ezkondu zen.

## Lorturiko sariak
### Banakako txapelketak

* Euskadiko Txapelketa (3): 1997, 2003, 2006
** Gazte mailakoa (1): 1979
* Nafarroako Txapelketa (8): 1990, 1995, 1996, 1997, 1998, 2003, 2004, 2011
* Donostiako Urrezko Kopa (4): 1989, 1995, 1997, 2002
* Urrezko Aizkora (3): 2002, 2003, 2005

### Binakako txapelketak

* Espainiako binakako txapelketa (1): 1988an Mikel Mindegiarekin.
* Euskadiko binakako txapelketa (1): 1988an Sator Salbidearekin.
* Nafarroako binakako txapelketa (5): Felix Etxeberria (1996, 1998), Antonio Jaunarena (1997), Antonio Senosiain (2001) eta Juan Jose Barberenarekin (2004)
* Binakako Urrezko Aizkora (5): Mikel Mindegia (2003), Xabier Mindegia (2004), Aitzol Atutxa (2008, 2009) eta Ohian Larretxearekin (2010)
* Ramon Latasa saria (4): 2009, 2012, 2013, 2015

## Erreferentziak

* ↑ Antton Espelosin (2009): Aizkora apostuak eta txapelketak.
* ↑ Urrezko aizkolarien binakako txapelketaren historia

## Kanpo estekak

* Datuak: Q12256334
# Donaueschingen

Donaueschingen Alemaniako hiri-udalerri bat da, Baden-Württemberg estatuan. Azken zentsuaren arabera 22.431 biztanle zituen, 104,62 kilometro koadroko azaleran.
Oihan Beltzaren barnean dago, eta Danubio ibaiaren bi iturriak batzen diren lekua da. Horregatik, Europako ibairik luzeena bertan jaiotzen dela esaten da.

## Kanpo estekak

* Datuak: Q83062
* Multimedia: Donaueschingen / Q83062
# Donatismo

Donatismo IV. mendean Afrikako Elizan, Numidian, zisma sorrarazi zuen heresia. Casae Nigraeko (Numidia) apezpiku zen Donato izan zen donatismoaren buru. Doktrina honen arabera, agintari zibilen eta Elizaren artean ez da batere harremanik izan behar, eta horregatik, «Circumcelliors» izeneko nekazari gudarien laguntzaz, gizarte-iraultza bultzatzen zuen. Martiri hiltzea zen doktrina honen jarraitzaileen azken helburua. Eraso handiak izan zituen arren (Arlesko Kontzilioak donatismoa kondenatu zuen 314an, eta san Agustin Hiponakoak apostatatzat jo zituen eta donatistak zigortzea eskatu zuen), Erdi Aroaren hasiera arte iraun zuen donatismoak, Ipar Afrikan kristautasuna desagertu zen arte alegia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q203204
* Multimedia: Donatism / Q203204
# Donato Cannone

Donato Cannone (Terlizzi, 1982ko otsailaren 16a) italiar txirrindulari ohia da.

## Palmaresa

2005
* 3. Toscanako Giroan etapa bat (23 urtez azpikoa)
2006
* 3. Nafarroako Itzulian
2007
* 7. Circuit de Lorrainen
2008
* 4. Venetoko Giroan
* 5. Placci Kopan
* 7. Bernocchi Kopan
2009
* 10. Larcianoko Industria eta Eskulangintza Sari Nagusian

## Kanpo estekak

* Donato Cannone - ProCyclingStats
* Donato Cannone - CyclingArchives.com
* Datuak: Q1240691
# Donato Guerra (udalerria)

Donato Guerra Mexikoko udalerri bat da. Mexikoko estatuan kokatua dago. 2010ean 33.455 biztanle zituen 192,03 km²ko azaleran. Herriburua [[Villa Donato Guerra (Donato Guerra)|Villa Donato Guerra]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2990981
* Multimedia: Donato Guerra Municipality / Q2990981
# Donaustauf

Donaustauf Alemaniako udalerria da. Bavaria estatuan dago, [[Ratisbona (barrutia)|Ratisbona]] barrutian. 2014an 3.938 biztanle zituen 9,72 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q278169
* Multimedia: Donaustauf / Q278169
# Donato

Donato Italiako udalerri bat da. Biellako probintzian kokatuta dago, Piemonte eskualdean. 702 biztanle ditu, 12,07 kilometro koadroko azaleran banatuta.

## Mugakideak

Donatok honako udalerri hauekin egiten du muga:
Mongrando Andrate Chiaverano Netro Sala Biellese Graglia Settimo Vittone

## Kanpo estekak

* Datuak: Q18063
* Multimedia: Donato (Italy) / Q18063
# Donauwörth

Donauwörth Alemaniako hiri-udalerri bat da, Bavaria estatuan. Azken zentsuaren arabera 19.994 biztanle zituen, 77,04 kilometro koadroko azaleran.

## Kanpo estekak

* Datuak: Q53742
* Multimedia: Donauwörth / Q53742